Richard Curtis

Richard Whalley Anthony Curtis (født 8. november 1956) er en New Zealand-født manusforfatter kjent for TV-seriene Sorte Orm og The Vicar of Dibley, samt filmene Fire bryllup og en gravferd og Notting Hill. Han debuterte som filmregissør i 2003 med filmen Love Actually. 

Faren hadde en lederstilling i Unilever, og familien bodde i mange land (inklusive Sverige og Filippinene), før de foreløpig slo seg ned i England da Curtis var elleve år. Curtis gikk på Christ Church college i Oxford, der han studerte engelsk og litteratur. Det var også der han møtte Rowan Atkinson, som han kom til å jobbe mye med senere.

Sammen med Philip Pope skrev han sangen «Meaningless Songs» til gruppen Hee Bee Gee Bees i 1980, som var en parodi på Bee Gees sine mange diskohits. Etter dette begynte han å skrive for film og fjernsyn. Den første TV-serien han var involvert i var Not the Nine O'Clock News, før han skapte Sorte Orm sammen med Atkinson i 1983. Selv om den første sesongen ikke ble noen umiddelbar suksess, men de tilsammen fire sesongene med serien regnes i dag som klassikere innen britisk TV-humor.

I 1985 var han med på å starte Comic Relief, en veldedighetsorganisasjon som jobber mot fattidom og sult i Afrika. Han var også en av grunnleggerne av Make Poverty History.

Curtis har skrevet manus til flere filmer, der de største suksessene har vært Fire bryllup og en gravferd, Notting Hill og senest Love Actually (som han også regisserte).  

Han er kommandør av Order of the British Empire.

Curtis er gift med Emma Freud, som har jobbet mye med Curtis på manusene hans, og sammen har de fire barn.

 Utvalgt filmografi 
 År  Tittel  Originaltittel  Kommentar 2005  The Girl in the Café   Manus  2004  Bridget Jones: På randen  Bridget Jones: The Edge of Reason  Manus  2003  Love Actually   Manus og regi  2001  Bridget Jones' dagbok  Bridget Jones's Diary  Manus  2003  Reinsdyret Robbie  Hooves of Fire  Manus  1999  Notting Hill   Manus 1997  Bean - Den store katastrofefilmen  Bean  Manus 1994  The Vicar of Dibley   Manus 1994  Fire bryllup og en gravferd  Four Weddings and a Funeral  Manus 1989  The Tall Guy   Manus 1983  Sorte Orm  The Black Adder  Manus 1979  Not the Nine O'Clock News   Manus

 Referanser 

 Eksterne lenker 


Kategori:Britiske regissører
Kategori:Order of the British Empire (CBE)
Kategori:Personer fra Wellington